বাংলাদেশ ক্রিকেট বোর্ডের চুক্তি থেকে বাদ শাকিব আল হাসান

ঢাকা: আগামী এক বছরের জন্য কেন্দ্রীয় চুক্তি (central agreement) প্রকাশ করেছে বিসিবি (BCB) । সেখানে রাখা হয়েছে ২২ জন ক্রিকেটারকে। বাংলাদেশ ক্রিকেট বোর্ডের (Bangladesh Cricket Board) চুক্তি থেকে বাদ শাকিব আল হাসান (Shakib Al Hasan) ।

চুক্তির সর্বোচ্চ ক্যাটাগরি ‘এ প্লাস’। মাসিক ১০ লক্ষ টাকা পারিশ্রমিক পাওয়া এখানে একমাত্র ক্রিকেটার হিসেবে রয়েছেন তাসকিন আহমেদ। পরের ‘এ’ ক্যাটাগরিতে রয়েছেন নাজমুল হোসেন শান্ত, মেহেদী হাসান মিরাজ ও লিটন দাস। তাঁরা প্রতি মাসে পাবে ৮ লক্ষ টাকা করে। ‘বি’ ক্যাটাগরিতে থাকা ক্রিকেটাররা পাবেন মাসিক ৬ লাখ টাকা করে। সেই তালিকায় আছেন মুমিনুল হক, মুশফিকুর রহিম, তাইজুল ইসলাম, মুস্তাফিজুর রহমান, তাওহিদ হৃদয়, হাসান মাহমুদ ও নাহিদ রানা।

আরও পড়ুন: একক দক্ষতা নয়, দলগত ক্রিকেটের ফসল এই ট্রফি

আর ‘সি’ ক্যাটাগরিতে আছেন সাদমান ইসলাম, সৌম্য সরকার, জাকের আলী অনিক, তানজিদ হাসান তামিম, রিশাদ হোসেন, শরিফুল ইসলাম, তানজিম হাসান সাকিব ও শেখ মেহেদী। এই ক্যাটাগরির মাসিক বেতন ৪ লক্ষ টাকা। সবশেষ ‘ডি’ ক্যাটাগরিতে জায়গা পেয়েছেন দুই ক্রিকেটার নাসুম আহমেদ ও খালেদ আহমেদ। তাদের বেতন মাসিক ২ লক্ষ টাকা।

অপর দিকে মাহমুদউল্লাহ অনুরোধ করে নিজের নাম প্রত্যাহার করেছেন। তবে ওয়ানডে থেকে অবসর নেওয়া মুশফিকুর রহিম রয়েছেন। ‘বি’ ক্যাটাগরিতে আছেন তিনি।